Патагония
Патагония (Patagonia) – Түштүк Америкадагы табигый облус; Рио-Колорадо жана Рио-Негро дарыясынан түштүк, Анд тоолорунун чыгыш жана Аргентинанын түштүк тарабында жайгашкан.

Негизги маалымат 
Аянты : 1,043,076 км2 (402,734 чарчы миль), Калкынын саны : 1,999,540 киши, Жыштыгы: 1.9/км2 (5.0/чарчы миль), Тилдери : Чилиялык испан тили, Риоплатен испан тили, Мапудунгун, Вельш тили

Климаты 
Атлантика океанынын батышты карай 2200 мге чейин тектирленип көтөрүлгөн плато ээлейт. Мелүүн жарым чөл климаты мүнөздүү. Жылдык жаанчачыны 150-300 мм чейин; катуу шамал болуп турат. Платону дарыялар терең каньондор менен кесип өтөт. Ири көлдөрү: Науэль-Уапи, Вьедма, Лаго-Архентино ж. б. Дан өсүмдүк-бадалдуу жарым чөл басымдуу. Кой чарбасы өнүккөн. Патагония деп 1520-ж. Ф. Магелландын экспедициясы атаган.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Аргентина
Чили‎